Gada sākumā Azerbaidžānas Republikas Vēstniecības Latvijā pārstāvju vizītes laikā Liepājā tika pārrunāta iespējamā sadarbība kultūras jomā.
Šīs sarunas rezultātā un sadarbībā ar Liepājas Sv. Trīsvienības katedrāli liepājniekiem un pilsētas viesiem tiek piedāvāts ērģeļmūzikas koncerts, informē Kultūras pārvaldes projektu vadītāja Ieva Puka.
Sestdien, 2.jūlijā, pulksten 17 Liepājas Sv.Trīsvienības katedrālē ar Azerbaidžānas Republikas vēstniecības Latvijā atbalstu uzstāsies
Vatikāna Teoloģijas akadēmijas Starptautiskā ērģelnieku konkursa laureāte, pazīstamā azerbaidžāņu ērģelniece Natavana Guļijeva.
Viņas izpildījumā uz lielākajam pasaulē vēsturiski nepārbūvētajam ērģelēm skanēs gan pasaules klasiķu J.S.Baha un F.Mendelsona, gan latviešu un azerbaidžāņu komponistu skaņdarbi.
Ieeja koncertā ir pret ziedojumiem.